ΓΡΑΠΤΗ ΕΡΩΤΗΣΗ P-0769/03

υποβολή: Mara Sornosa Martnez (PSE) προς την Επιτροπή

(6 Μαρτίου 2003)

Θέμα: Επέκταση του λιμένα της Αλτέα (Αλικάντε — Ισπανία)

Το σχέδιο για την επέκταση του λιμένα της Αλτέα, για τη δημιουργία ναυτικών αθλητικών εγκαταστάσεων έχει προκαλέσει σάλο στην περιοχή, λόγω των ενδεχόμενων περιβαλλοντικών επιπτώσεων που προκαλούσε η κατασκευή του έργου, εάνλοποιηθεί, στην παραλία του Αλικάντε, η οποία είναι ήδη πολύ μολυσμένη λόγω της έντονης πολεοδομικής ανάπτυξης.

Το Πανεπιστήμιο της Αλμερία και το Πανεπιστήμιο του Αλικάντε εξεπόνησαν κατά το παρελθόν έτος μελέτες σχετικά με τις περιβαλλοντικές επιπτώσεις του Σχεδίου, οι οποίες, αντιθέτως από τους ισχυρισμούς των εργοληπτών της διεύρυνσης, καταλήγουν στα εξής συμπεράσματα:

- από τη δεκαετία του '50 μέχρι σήμερα οι παραλίες εγγύς του λιμένα του Αλικάντε έχουν χάσει περισσότερα από 2,5 εκτάρια (διάβρωση, καταρρακτώδεις βροχές, καθιζήσεις λόγω των έργων για το φράγμα του ποταμού Αλγκάρ, συνέπειες της πρώτης διεύρυνσης του '86 κλπ.) Έτσι, τα έργα επέκτασης του λιμένα θα μπορούσαν να προκαλέσουν και νέα διάβρωση και νέες απώλειες της παραλιακής έκτασης·

- η ζώνη της παραλίας μεταξύ του λιμένα και του ακρωτηρίου Αλμπίρ θαποστεί τις συνέπειες της μικρότερης διείσδυσης του θαλάσσιου κυματισμού, με αποτέλεσμα να μην ανακινείται και να μην αερίζεται επαρκώς η άμμος, οπότε θα δημιουργηθούν ιζήματα που θα βλάψουν τοπόστρωμα (αύξηση των οργανικών ουσιών) πράγμα που θα ζημιώσει την παραλία από τουριστική άποψη (κακοσμία, κλπ.)·

- είναι προφανές ότι η διεύρυνση του λιμένα συνεπάγεται επίσης και μεγαλύτερη παράκτια κυκλοφορία και, ως εκ τούτου, περισσότερη ρύπανση από πετρελαιοειδή τωνδάτων του λιμένα και των εγγύς περιοχών·

- η επέκταση του λιμένα και η παρεπόμενη αύξηση της ρύπανσης, θα μολύνουν σοβαρά την θαλάσσια χλωρίδα και πανίδα και κυρίως δύο θαλάσσια είδη: το ρινοδέλφινο και τη θαλάσσια χελώνα (βλ. επίσης καταγγελία 2001/2210, της WWF προς την Επιτροπή)·

- τα έργα επέκτασης θα προκαλέσουν αναταραχή τωνδάτων πλησίον του λιμένα, πράγμα που όχι μόνον θα προκαλέσει θολούρα αλλά και θα πλήξει την θαλάσσια χλωρίδα και πανίδα·

Κατόπιν των ανωτέρω και βάσει των συμπερασμάτων των εκθέσεων των προαναφερθέντων Πανεπιστημίων: Θεωρεί η Επιτροπή ότι η επέκταση του λιμένα της Αλτέα σχεδιάσθηκε με βάση τις προβλέψεις της οδηγίας 85/337/ΕΟΚ(1), δεδομένου ότι πρόκειται για κατηγορία έργου που περιλαμβάνεται στο παράρτημα Ι και, ως εκ τούτου,πόκειται στις διατάξεις της παραγράφου 1 του άρθρου 4 της εν λόγω οδηγίας·

Με ποιόν τρόπο σκοπεύει η Επιτροπή να παρέμβει προς τις ισπανικές αρχές, ώστε, δεδομένης της ήδη μεγάληςποβάθμισης των ανατολικών ακτών και, ειδικότερα, τηςποθαλάσσιας χλωρίδας και πανίδας, να μην επιδεινωθεί περαιτέρω η κατάσταση του περιβάλλοντος με τη μελλοντική επέκταση του λιμένα της Αλτέα·

(1) ΕΕ L 175 της 5.7.1985, σελ. 40.

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις P-0769/03 και E-0775/03

(3 Απριλίου 2003)

Τα γεγονότα που καταγγέλλει το αξιότιμο μέλος στη γραπτή ερώτηση E-0769/03 αποτελούν αντικείμενο καταγγελίας στο πλαίσιο της εξέτασης της οποίας η Επιτροπή απευθύνθηκε στις ισπανικές αρχές για να τους ζητήσει ναποβάλουν τις παρατηρήσεις τους για την εφαρμογή της κοινοτικής νομοθεσίας στη συγκεκριμένη περίπτωση. Η Επιτροπή δεν έχει ακόμη λάβει την απάντηση των ισπανικών αρχών.

Βάσει αυτής της απάντησης, η Επιτροπή θα θέσει σε εφαρμογή τα μέτρα που επιβάλλονται για να εξασφαλίσει την τήρηση του κοινοτικού δικαίου από τις ισπανικές αρχές στη συγκεκριμένη περίπτωση και ιδίως των οδηγιών 85/337/ΕΟΚ(1), όπως τροποποιήθηκε από τις οδηγίες 97/11/ΕΚ(2) και 92/43/ΕΟΚ(3).

Όσον αφορά τη συνέχεια που δόθηκε στις γραπτές ερωτήσεις E-1486/02 και E-1487/02, που αναφέρει το αξιότιμο μέλος στη γραπτή ερώτηση E-775/03, πρέπει να αναφερθεί ότι η Επιτροπή, αφού ανέλυσε την απάντηση που διαβίβασαν οι ισπανικές αρχές σε σχέση με τα έργα αμμόρυξης και αναγέννησης παραλιών στις μεσογειακές ακτές, θεώρησε ότι οι ισπανικές αρχές είχαν εφαρμόσει εσφαλμένα τις προαναφερόμενες οδηγίες και, συνεπώς, εφάρμοσε τα μέτρα που προβλέπονται για αυτές τις περιπτώσεις. Αφετέρου, έχει συνταχθεί ένας γενικός κατάλογος για όλους τους τύπους θαλάσσιων ενδιαιτημάτων κατά το βιο-γεωγραφικό σεμινάριο για την περιοχή της Μεσογείου, το οποίο διενεργήθηκε στις Βρυξέλλες τον Ιανουάριο 2003. Συνεπώς, θα πρέπει να αναλυθεί εάν η πρόταση των κρατών μελών σε σχέση με τον τύπο ενδιαιτήματος 1120 φύκη ποσειδωνίας είναι η δέουσα, σύμφωνα με τα αποτελέσματα μιας ομάδας εργασίας ad hoc, στην οποία συμμετέχουν εθνικοί εμπειρογνώμονες, η Επιτροπή και άλλοι εταίροι, η οποία ιδρύθηκε προσφάτως για να συζητήσει ενδελεχώς τα θέματα σχετικά με την εφαρμογή των οδηγιών για τα ενδιαιτήματα και για την προστασία των αγρίων πτηνών σε θαλάσσιο περιβάλλον.

(1) Οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, ΕΕ L 175 της 5.7.1985.

(2) Οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, ΕΕ L 73 της 14.3.1997.

(3) Οδηγία 92/43/ΕΟΚ του Συμβουλίου της 21ης Μαΐου 1992 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, ΕΕ L 206 της 22.7.1992.